Kinnitatud 30.12.2019

|  |
| --- |
| **Sihtasutuses Hiiumaa Arenduskeskus kvaliteedi tagamise alused**  Hiiumaa Arenduskeskus lähtub täienduskoolituse korraldamisel täiskasvanute koolituse seadusest, teistest täiskasvanuhariduse valdkonna kehtivatest õigusaktidest ja täienduskoolitusega seonduvatest õigusaktidest ja dokumentidest ning Hiiumaa Arenduskeskuse õppekorralduse alustest.   1. **Õppekavade kvaliteedi tagamine**   Õppekavad koostatakse vastavalt täiskasvanute koolituse seaduse ja täienduskoolituse standardi nõuetele. Õppekavas sätestatakse vähemalt järgmised andmed:  • õppekava nimetus;  • õppekavarühm;  • õppekava kogumaht;  • praktilise ja iseseisva töö maht kui koolituse eripära seda eeldab;  • õppe sisu;  • õpiväljundid;  • koolitaja kompetentsust tõendava kvalifikatsiooni või õpi- või töökogemuse kirjeldus;  • õppekeskkonna kirjeldus;  • koolituse alustamise tingimused, kui need on eeltingimuseks õpiväljundite saavutamisel;  • lõpetamise tingimused;  • tunnistuse väljastamise korral õpiväljundite hindamise meetodid ja hindamiskriteeriumid;  • õppematerjalide loend, juhul kui õppekava läbimiseks on ette nähtud konkreetsed õppematerjalid;  • kui õppekava eesmärgiks on kutsestandardis kirjeldatud või tasemeõppe õppekavas sisalduva kutse-, ameti- või erialase kompetentsi saavutamine, siis viide vastavale kutsestandardile või õppekavale.  Koolituste eest vastutav töötaja koostab õppekavad koostöös koolitajaga lähtuvalt kvaliteedi tagamise alustest.   1. **Koolitajate kvaliteedi tagamine**   Koolitajatel on kõrgharidus ja/või töökogemus õpetataval erialal, koolitamise kogemus ning soovitatavalt täiskasvanute koolitaja kutse.  Koolitajate pädevusele annab koolituste eest vastutav töötaja hinnangu CV, eelneva tagasiside, soovituste ja vestluse põhjal. Koolitajate töö kvaliteeti hinnatakse õppijate tagasiside põhjal. Toetame koolitajate enesearengut - pakume enesetäiendamise võimalusi ja jagame infot koolituste, seminaride ja kutse taotlemise kohta.   1. **Õppekeskkonna kvaliteedi tagamine**   Meie õpperuum on kujundatud täiskasvanute õppeks, kus on olemas õppetööks vajaminevad vahendid. Koolitusruumid, õppetehnika ja õppevahendid vastavad töötervishoiu ja -ohutuse nõuetele. Õppehoonetes on kättesaadavad kohv, tee ja vesi. Õppijatel on võimalus einestamiseks ja kohvipausideks. Õppijatel on võimalus kasutada tasuta internetiühendust. Õpperuumi ja vahendite sobivuse tagamiseks antud koolituse jaoks vaadatakse need eelnevalt koolitajaga üle ja vajadusel tehakse muudatusi. Õppekeskkonna kvaliteedi tagamiseks küsitakse tagasisidet õppijatelt ja koolitajatelt, mida arvestatakse järgnevate koolituste korraldamisel.   1. **Täienduskoolitusele tagasiside kogumine**   Koolituse kestel koguvad koolituse korraldajad ja koolitajad võimalusel õppijatelt suulist tagasisidet, mille põhjal viiakse vajaduse korral ellu muudatused koolituse korralduses. Peale koolitust küsitakse osalejatelt kirjalikku ja/või suulist tagasisidet. Kirjalik tagasiside küsimustik täidetakse olenevalt koolitusest kas paberkandjal kohapeal või elektrooniliselt. Tagasiside sisaldab küsimusi õppe sisu, koolitaja, koolituse korralduse, õppekeskkonna kohta ning pikematel koolitustel ka laiemalt mõju hindavaid küsimusi. Lähtuvalt vajadusest viiakse kirjalikke küsitlusi läbi ka koolituste kestel ning pool aastal peale lõppu. Tagasiside vastused edastatakse koolitajale, analüüsitakse ja tulemuste põhjal viiakse vajadusel sisse muudatused edasistes koolitustes. |

Allkirjastatud digitaalselt

Juhataja

Liis Remmelg